CELEX: 32019R1661
Language: el
Date: 2019-09-24 00:00:00
Title: Εκτελεστικός κανονισμός (ΕΕ) 2019/1661 της Επιτροπής της 24ης Σεπτεμβρίου 2019 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

1.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 251/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1661 της ΕΠΙΤΡΟΠΗΣ
         της 24ης Σεπτεμβρίου 2019
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Σεπτεμβρίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και ΤελωνειακήςΈνωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Λόγοι
                     
                  
                        (1)
                     
                     
                        (2)
                     
                     
                        (3)
                     
                  
                        Υγρό προϊόν, ανοικτού κίτρινου χρώματος, αποτελούμενο από 93 % αιθυλεστέρες λιπαρών οξέων καθώς και 7 % ολιγομερή και μερικώς εστεροποιημένα γλυκερίδια.
                        Το προϊόν αποτελείται από ιχθυέλαια προερχόμενα από είδη ψαριών όπως ο γαύρος, η σαρδέλα και το σκουμπρί. Η διαδικασία παραγωγής περιλαμβάνει τον εξευγενισμό, την υδρόλυση, την εστεροποίηση και την κλασμάτωση. Κατά τη διάρκεια της υδρόλυσης και της εστεροποίησης, τα τριγλυκερίδια μετατρέπονται σε αιθυλεστέρες λιπαρών οξέων.
                        Το προϊόν προορίζεται για περαιτέρω μεταποίηση στη βιομηχανία των τροφίμων, των ζωοτροφών και των φαρμακευτικών προϊόντων. Συσκευάζεται και αποστέλλεται σε προστατευτική ατμόσφαιρα σε χαλύβδινα βαρέλια χωρητικότητας 190 kg.
                     
                     
                        2106 90 92 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 1 στοιχείο β) του κεφαλαίου 38 και από το κείμενο των κωδικών ΣΟ 2106, 2106 90  και 2106 90 92 .
                        Η κατάταξη στην κλάση 1516 αποκλείεται δεδομένου ότι το προϊόν αποτελείται κυρίως από αιθυλεστέρες που λαμβάνονται με εστεροποίηση λιπαρών οξέων με αιθανόλη και όχι με γλυκερίνη. Ως εκ τούτου, ο βαθμός επεξεργασίας που έχει υποστεί το προϊόν υπερβαίνει τα επιτρεπόμενα για την κλάση 1516, δεδομένου ότι μόνο τα επανεστεροποιημένα τριγλυκερίδια καλύπτονται από την κλάση αυτή [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 1516, μέρος (Β), σημείο 2].
                        Επιπλέον, οι αιθυλεστέρες λιπαρών οξέων δεν είναι ζωικά ή φυτικά λίπη και έλαια (βλέπε επίσης τις Επεξηγηματικές Σημειώσεις του Εναρμονισμένου Συστήματος για το κεφάλαιο 15, Γενικές παρατηρήσεις, μέρος (A), δεύτερη παράγραφος).
                        Η κατάταξη του προϊόντος στο κεφάλαιο 38 αποκλείεται δεδομένου ότι το προϊόν έχει θρεπτική αξία και χρησιμοποιείται στην παρασκευή τροφίμων για τη διατροφή του ανθρώπου (βλέπε σημείωση 1 στοιχείο β) του κεφαλαίου 38).
                        Ως εκ τούτου, το προϊόν πρέπει να καταταχθεί στον κωδικό ΣΟ 2106 90 92  ως «άλλο παρασκεύασμα διατροφής» (βλέπε επίσης τη γνωμοδότηση δασμολογικής κατάταξης του ΕΣ 2106.90/37).